Аԥсны аиҳабыра ирыдыркылахьан акриптовалиута аиура аҭышәныртәалара аганахьала ҩ-қәҵарак. Урҭ инарықәыршәаны жьҭаара 21 инаркны Аԥсныҟа амаинингтә хархәагақәа ралагалара ҟалом.
"Аминистрцәа реилазаара ақәҵара ыҟоуп, жьҭаара 21 инаркны акриптоԥара ылзго амаҭәахәқәа Аԥсны аҳәынҭқаррахь аҭагалара 60 мшы ҿҳәарас иаҭаны иаанкылазарц, аҳәааҿы инкыланы иҳамоуп ахыԥхьаӡара 2 нызқьи 143 цыра, дара ирԥеиԥшхо макьана исызҳәаӡом. 60 мшы рышьҭахь Аԥсны аиҳабыра ирыдыркыло ақәҵара зеиԥшрахо сыздыруам. Амаҭәахәқәа аазгаз наҟ ирызгом, ҳаргьы арахь иҳазҭажьлом", - иҳәеит Инаԥшьба.
Шәазыӡырҩла арадио Sputnik Аԥсны аефир.
Иара убас шәаԥхьар ҟалоит: